हेडली ने ISI को राणा की मदद को कहा था....  
एफबीआई ने शिकागो कोर्ट में बताया कि हेडली ने आईएसआई को राणा की पाकिस्तान जाने में मदद करने को कहा था।
शिकागो की अदालत में मुंबई हमले के आरोपी तहव्वुर राणा पर मुकदमे की सुनवाई हो रही है। सोमवार को एफबीआई ने कोर्ट के सामने एक वीडियो टेप पेश किया। एफबीआई के मुताबिक हेडली ने आईएसआई को राणा की पाकिस्तान जाने में मदद करने को कहा था। दरअसल, राना पाकिस्तानी सेना में डॉक्टर था लेकिन अपनी एक पोस्टिंग पर जाने से उसने मना कर दिया था जिसके बाद उसे भगोड़ा घोषित कर दिया गया था। यही वजह थी कि उसे पाकिस्तान जाने में परेशानी हो रही थी।  वहीं जो वीडियो पेश किया गया है उसमें राणा कह रहा है कि उसे लगता था कि लश्कर−ए−तयैबा को नहीं पता है कि हेडली के आईएसआई से रिश्ते हैं। राणा ने एफबीआई को अपनी इलियास कश्मीरी के साथ बैठक के बारे में भी बताया था। राणा पर चल रहे केस का फैसला बुधवार तक आ सकता है। अगर आरोप साबित हुए तो राना को उम्रकैद की सज़ा हो सकती है।